title: -modda. Kursdagi farqlarga soliq - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: |
  Oʻzbekiston respublikasining soliq kodeksi (Yangi tahriri) Oʻzbekiston Respublikasining Pdf ko'rish
  |
  bet | 235/352 | Sana | 19.01.2024 | Hajmi | 2,93 Mb. | | #141154 |
  Bog'liq 00000000858c3fb50185edf3c8360039320-modda. Kursdagi farqlarga soliq
  solishning oʻziga xos xususiyatlari
  (OʻzR 29.12.2021-y. OʻRQ-741-son Qonuni tahriridagi modda matni)
  (Oldingi tahririga qarang)
  (1-q.)
  Valyuta qimmatliklari tarzidagi mol-mulkni (bundan chet el valyutasida ifodalangan
  qimmatli qogʻozlar mustasno) va qiymati chet valyutasida ifodalangan talab qilish tarzidagi mol-
  mulkni qoʻshimcha baholashda yoki qiymati chet el valyutasida ifodalangan majburiyatlarning
  qiymatini pasaytirishda yuzaga keladigan kursdagi farq ushbu bob maqsadlarida kursdagi ijobiy
  farq deb eʼtirof etiladi.
  (2-q.)
  Valyuta qimmatliklari tarzidagi mol-mulkning (bundan chet el valyutasida
  ifodalangan qimmatli qogʻozlar mustasno) va qiymati chet valyutasida ifodalangan talab qilish
  tarzidagi mol-mulkning qiymatini pasaytirishda yoki qiymati chet el valyutasida ifodalangan
  majburiyatlarni qoʻshimcha baholashda yuzaga keladigan kursdagi farq ushbu bob maqsadlarida
  kursdagi salbiy farq deb eʼtirof etiladi.
  (3-q.)
  Koʻrsatilgan qiymatni qoʻshimcha baholash yoki pasaytirish chet el valyutasi rasmiy
  kursining Oʻzbekiston Respublikasi Markaziy banki tomonidan belgilangan Oʻzbekiston
  Respublikasi milliy valyutasiga nisbatan oʻzgarishi yoxud chet el valyutasi (shartli pul birliklari)
  kursining qonunchilikda yoki taraflarning bitimida belgilangan Oʻzbekiston Respublikasi milliy
  valyutasiga nisbatan oʻzgarishi munosabati bilan amalga oshirilgan taqdirda, agar ushbu chet el
  valyutasida (shartli pul birliklarida) ifodalangan Oʻzbekiston Respublikasi milliy valyutasida
  toʻlanishi lozim boʻlgan talablarning (majburiyatlarning) qiymati tegishincha taraflarning
  qonunchiligida yoki bitimida belgilangan kurs boʻyicha aniqlansa, ushbu modda qoidalari
  qoʻllaniladi.
  (4-q.)
  Kursdagi ijobiy farq jami daromad tarkibiga, kursdagi salbiy farq - xarajatlar tarkibiga
  kiritiladi.
  (5-q.)
  Berilgan (olingan) boʻnaklarni qayta baholashdan yuzaga keladigan kursdagi ijobiy
  (salbiy) farq soliq solish maqsadlarida hisobga olinmaydi.
  |
  | |